b'\n_START_ARTICLE_\nFlyulykken p\xc3\xa5 Kastrup 1947\n_START_PARAGRAPH_\nFlyulykken p\xc3\xa5 Kastrup 1947 var en flyulykke hvor den svenske arveprinsen Gustav Adolf mistet livet._NEWLINE_Ulykken inntraff den 26. januar 1947 da en Douglas DC-3 fra det nederlandske flyselskapet KLM underveis fra Amsterdam (Schiphol) til Stockholm (Bromma) hadde mellomlandet p\xc3\xa5 Kastrup lufthavn i K\xc3\xb8benhavn._NEWLINE_Da flyet skulle ta av hadde h\xc3\xb8yderoret l\xc3\xa5st seg fordi parkeringsl\xc3\xa5sen ikke var blitt fjernet. Flyet steg til 50 meter og styrtet i bakken. Alle ombord, 16 passasjerer og seks besetningsmedlemmer mistet livet. Blant passasjerene var det, foruten arveprinsen flere internasjonalt kjente, bl a. den amerikanske sangerinnen Grace Moore.'